Примена+рачунара+у+области+графике+и+анимације-Додатна+појашњења

=Разлике између формата фајлова за цртеже и слике/фотографије= Фотографије имају континуалне тонове у смислу да суседни пиксели имају сличне боје (на пример, плаво небо може да има пуно сенки са доминатном плавом бојом). Уобичајено је да је то 24 битна RGB боја, или 8 битна сива, при чему фотографија може да садржи више од 100000 боја од могућих 16 милиона у 24 битној RGB палети боја. Графике нормално немају континуалне тонове (градијенти су могући код цртежа али нису чести). Графике су цртежи не фотографије и користе релативно мали број боја, често мање од 16 на целом цртежу. На цртежу небо ће бити само једна нијанса плаве боје за разлику од фотографије на којој ће бити десетине нијанси. Мапа је такође пример цртежа-графике. Овај мали број боја је добар избор за такозване индексиране боје. Додатне информације на [|линку]. =Индексиране боје и палете= Индексиране боје су лимитиране на 256 боја јер се сваки пиксел представља вредношћу 4 (16 боја) или 8 бита (256 боја). Са 24 бита можемо представити 16,7 милиона боја али су меморијски захтеви из тих разлога и већи (3 до 6 пута). Слике које се чувају у форматима за цртеже имају индексиране боје јер се информација о бојама на цртежу чува у индексу палете а за сваки пиксел постоји индекс који говори о употребљеној боји (рецимо боја број 82). Индекс боја је обично 4 битна вредност (16 боја) или 8 битна вредност (256 боја). Фајл за графике-цртеже садржи и палету боја која је уствари табела селектованог скупа боја из 24 битне RGB палете боја. Програми за обраду слика приказују палету за цртеже и имају могућност модификације палете. Додатне информације на [|линку].